cyanic-selkie/wikianc huggingface dataset:
Jääkiekon SM-liigakausi 1991–1992
Finaalit
Jokerit mestariksi voitoin 4–1.
Liigakarsinta
Kiekko-Espoo nousi liigaan, JoKP putosi.
Tappara säilyi SM-liigassa.
Ceolwulf I
pienoiskuva|Ceolwulf I:n lyöttämä hopeakolikko. Ceolwulf I (k. noin 823) oli Mercian kuningas 821–823. Anglosaksien kronikan mukaan Ceolwulf nousi valtaistuimelle veljensä Coenwulfin jälkeen vuonna 821. Hän jatkoi veljensä hyökkäyksiä Walesiin, jossa tuhosi Deganwyn linnoituksen Conway-joen suulla ja alisti Powysin kuningaskunnan valtansa alle vuonna 822. William Malmesburylaisen mukaan Beornwulf syrjäytti Ceolwulfin vuonna 823.
Arado E.580
Arado E.580 oli saksalaisen Arado Flugzeugwerken toisen maailmansodan aikaan kehittämä suunnitteluasteelle jäänyt kevyt suihkuhävittäjä. Se suunniteltiin vuonna 1944 osaksi Volksjäger -suunnittelukilpailua, jossa se ei kuitenkaan pärjännyt kilpailevia ehdokkaita vastaan.
Suunnittelu ja kehitys
Saksassa oltiin sen ilmavoimille pyritty jo vuoden 1944 aikana löytämään kipeästi uutta seuraavan sukupolven etulinjan hävittäjää ilmailuministeriön aloittaman 1-TL-Jäger -suunnittelukilpailun yhteydessä, mutta tämä ei ollut tuottanut tulosta ja edistys oli hidasta. Täten vuoden 1944 syyskuun 10. päivänä käynnistettiin uusi Volksjäger ("Kansanhävittäjä") -suunnittelukilpailu, jolla pyrittiin saamaan nopeampia tuloksia. Tämän uuden suunnittelukilpailun ajatuksena oli löytää mahdollisimman halpa ja yksinkertainen suihkuhävittäjä, jota olisi niin helppo ohjata, että kuka tahansa henkilö taikka kansalainen kykenisi lentämään sitä. Tästä suunnittelukilpailu saakin "Volksjäger" nimityksensä.
Uuden suunnittelukilpailun sisällyttämiin vaatimuksiin kuului että koneen voimanlähteenä tuli toimia yksittäinen BMW 003 turbojetti, jonka avulla oli koneen saavutettava vähintään 750 km/h nopeus, ja lentoajan tuli olla vähintään 30 minuuttia täydellä kaasulla. Aseistuksen oli oltava joko kahdet 20 mm MG 151- taikka kahdet 30 mm MK 108 konetykit. Lisäksi oli koneella kyettävä nousta ilmaan huonokuntoisiltakin kiitoradoilta. Nämä vaatimukset uudesta lentokoneesta lähetettiin Aradolle, Blohm & Vossille, Fieselerille, Focke-Wulfille, Heinkelille, Junkersille, Messerschmittille sekä Siebelille, ja kilpailuun osallistuvien luonnosten ja esitelmien oli oltava valmiita neljän päivän sisällä.
Arado E.580
Koneessa oli yksittäinen BMW 003A-1 -turbojetti asennettuna ohjaamon taakse rungon yläpuolelle, ja sen epätavallinen ilmanottoaukko kulki rungon mukaisesti ohjaamon takaa, jättäen ohjaamon ilmanottoaukon keskelle. Pyrstössä oli kaksi sivuvakaajaa, ettei suihkumoottorin ilmavirtaus haittaisi koneen hallittavuutta. Koneessa hyödynnettiin laskutelineenä kolmipyörätelinettä, jonka etupyörän tuli vetäytyä rungon sisälle ja päälaskutelineiden siipien ja rungon liitoskohtaan. Aseistuksena tuli olla kahdet 20 mm MG 151/20- tai 30 mm MK 108 -konetykit asennettuna rungon etuosaan. Lisäksi oli koneen runko tarkoituksena valmistaa teräksestä, mutta sen siivet ja pyrstö puusta. Pituutta lopullisella yksilöllä oli 8 metriä, korkeutta 2,5 metriä ja kärkiväli oli 7,75 metriä.
Ehdokkaana Volksjäger -suunnittelukilpailussa
Kun ehdolle asetettuja lentokonemalleja kokoonnuttiin käsittelemään 14.9.1944, kilpaili Aradon ehdotelma neljän muun lentokonevalmistajan asettamia ehdokkaita vastaan. Näitä olivat Junkersin EF.123, Blohm & Vossin P.211, Focke Wulfin Volksjäger sekä Heinkelin P.1073, He 162:n edeltäjä. Ensimmäisen kokoontumispäivän päätteeksi todettiin kuitenkin sekä Aradon että Junkersin ehdokkaat hylätyiksi, joka tarkoitti näiden projektien lopullista hyllyttämistä. Suurimmaksi syyksi Aradon ehdotelman hylkäämiselle uskotaan olevan sen epätavallisen ilmanottoaukon sijainti suoraan ohjaamon takana, jonka nähtiin haittaavan ilmanottoaukon kykyä saada ilmaa moottoriin, joka taas saattaisi huomattavasti heikentää moottorin tehokkuutta. Toinen mahdollinen syy oli koneen heikompi suorituskyky kilpailijoihin verrattuna, joka teki ehdotelmasta automaattisesti epäsuotuisamman asettaa jatkoon.
Suunnittelukilpailu jatkui ilman Aradoa, ja 23.9.1944 asetettiin voittajaksi Heinkelin ehdotelma, P.1073, Hitlerin suorasta määräyksestä.
Albert Günther
Albert Günther (3. lokakuuta 1830 Esslingen, Saksa – 1. helmikuuta 1914 Kew, Richmond upon Thames, Lontoo, Englanti) oli saksalaissyntyinen brittiläinen eläintieteilijä. Vuonna 1904 Günther palkittiin Linné-mitalilla. Muun muassa matelijalaji Scelotes guentheri on nimetty hänen kunniakseen. Günther luokitteli vuonna 1866 Tyynenmerenlohet. Hän kuvasi urallaan yli 340 matelijalajia.
Kansalaisliitto
Puolue perustettiin presidentinvaaleihin perustetun, Keijo Korhosen Suomen kansan itsenäisyysrintama -valitsijayhdistyksen, jatkajaksi vuonna 1994 nimellä Vapaan Suomen Liitto (VSL). Vuonna 2004 nimeksi vaihdettiin Itsenäisyyspuolue Vapaan Suomen Liitto ja 2006 se lyhennettiin muotoon Itsenäisyyspuolue. Järjestö on poistettu puoluerekisteristä neljästi (1999, 2007, 2015 ja 2023 ). Se rekisteröitiin uudelleen vuosina 2000, 2008 ja 2017.
Historia
thumb|Piraattipuolueen ja Itsenäisyyspuolueen vaalikontit Helsingin Narinkalla. Yhdistys perustettiin vuonna 1994 nimellä Vapaan Suomen Liitto (VSL) ja se merkittiin puoluerekisteriin marraskuussa 1994. Keväällä 1995 VSL:ssä on arvioitu olleen noin 1 000 jäsentä.
Ihmisyydenpuolue (IPU) liittyi tammikuussa 1995 VSL:n kannatusjäseneksi eikä IPU asettanut omia listojaan vuoden 1995 eduskuntavaaleihin. Puheenjohtaja Lauri Kojo oli VSL:n ehdokkaana Uudellamaalla. Puolueita yhdisti vaatimus Suomen EU-jäsenyyden mitätöimisestä.
Itsenäisyyspuolue boikotoi vuosien 1999 ja 2004 europarlamenttivaaleja. Kun euroskeptinen Muutosvoimat Suomi -yhteistyöpuolue purkautui vuonna 2007, sitä edustaneita kunnanvaltuutettuja siirtyi Itsenäisyyspuolueen riveihin.
Marraskuussa 2008 puolue piti Tampereella ylimääräisen puoluekokouksen, jossa se päätti osallistua kesän 2009 eurovaaleihin. Osa puolueesta vastusti päätöstä ja vaati sen perumista uudessa ylimääräisessä kokouksessa. Puoluejohdon mielestä aloitteen takana ei kuitenkaan ollut vaadittua 10 prosenttia jäsenistöstä. Selkkauksen seurauksena puolueesta erkani nivalalaisen Erkki Surakan johtama ryhmä, joka järjestäytyi syksyllä 2009 nimellä Suomalainen Puolue ja pyrki puoluerekisteriin. Uuden puolueen varapuheenjohtajaksi nousi Itsenäisyyspuolueessa aiemmin vastaavaa tehtävää hoitanut Jaakko Jukkola. Suomalaiseen Puolueeseen siirtyivät myös IPU:n entinen puoluesihteeri Risto Kangas sekä taloudenhoitaja Mikko Lahtiluoma.
Suomen Senioripuolue liittyi Itsenäisyyspuolueen jäsenyhdistykseksi heinäkuussa 2012, mutta erosi jo vuotta myöhemmin, koska eläkeläisten asioita ei saatu riittävästi esille.
Jacques Mieses
thumb|Jacques Mieses Jacques Mieses (27. helmikuuta 1865 Leipzig – 23. helmikuuta 1954 Lontoo) oli juutalainen ja saksalaissyntyinen shakinpelaaja ja shakkikirjailija.
Kansalaisliitto
Historia
Syyskuussa 2012 perustettiin puolueen nuorisojärjestö Itsenäisyysnuoret, jonka jäsenyys ei edellytä puolueen jäsenyyttä. Ensimmäiseksi puheenjohtajaksi valittiin Linda Lilja.
Jacques Mieses
Mieses muutti Englantiin 1930-luvulla natsien takia ja nousi ensimmäiseksi brittiläiseksi suurmestariksi vuonna 1950.
Kansalaisliitto
Historia
Itsenäisyyspuolue poistettiin puoluerekisteristä vuoden 2015 eduskuntavaalien jälkeen, mutta se keräsi puoluerekisteriin takaisin pääsemiseen vaadittavat 5 000 kannattajakorttia, jotka se jätti oikeusministeriöön 19. joulukuuta 2016. Puolue poistettiin puoluerekisteristä uudelleen vuoden 2023 eduskuntavaalien jälkeen.
Puoluejohto
Kansalaisliiton puheenjohtaja on ollut vuoden 2020 elokuusta lähtien Päivi Järnfors Vaasasta. Järnforsin edeltäjä oli Henri Aitakari, joka astui puolueen johtoon pitkäaikaisen puheenjohtajan, alajärveläisen yrittäjän Antti Pesosen kuoltua huhtikuussa 2017.
Puolueen varapuheenjohtajina toimivat Aleksander Holthoer Lohjalta ja Marjatta Herrala. Puoluesihteerinä toimii Lena Wiksten Porista.
Tavoitteet
Puolueen muita tavoitteita ovat muun muassa estää pääoman virtaaminen pois Suomesta, puolustaa kotimaista ruoan tuotantoa, kehittää energiaomavaraisuutta ja edistää uusiutuvaan energiaan siirtymistä, torjua Nato-jäsenyys ja turvata Suomen asema puolueettomana maana, varmistaa eri alueiden tasapuolinen kehittäminen ja torjua kuntien pakkoliitokset, perustaa Suomeen riippumaton perustuslakituomioistuin sekä edistää suoran demokratian käyttöönottoa.
Vapaan Suomen Liiton aikoihin puolue kannatti Karjalan palauttamista.
Vaalit
Kansalaisliitto on osallistunut omilla listoillaan eduskunta-, europarlamentti- ja kuntavaaleihin.
VSL:n puheenjohtaja Ilkka Hakalehto osallistui presidentinvaaliin vuonna 2000 ja sai noin prosentin äänistä. Hakalehto oli virallisesti Perussuomalaisten ehdokkaana, koska VSL:llä ei ollut ehdokasasetteluun oikeuttavaa edustusta eduskunnassa. Ehdokkaan tukena toimi Itsenäisen Suomen Puolesta 2000 -kansalaisliike. PS:n ja VSL:n lisäksi Hakalehdolle antoi tukensa mm. Suomi Ei-EU -yhdistys.
VSL osallistui vuosien 1995 ja 1999 eduskuntavaaleihin kaikissa manner-Suomen vaalipiireissä. Molemmilla kerroilla puolueen kannatus oli korkeinta Oulun vaalipiirissä. Vuonna 1995 VSL pyrki nostamaan vaalien keskeiseksi teemaksi Suomen EU-jäsenyyden sekä ulko- ja turvallisuuspolitiikan. Muut puolueet sen sijaan pitivät Suomen EU-jäsenyyttä tapahtuneena tosiasiana, johon oli sopeuduttava. VSL vei kuitenkin osan Suomen Maaseudun Puolueen äänistä; suurin osa SMP:n kannattajista oli vastustanut Suomen EU-jäsenyyttä.
Vuoden 2003 eduskuntavaaleihin VSL osallistui 147 ehdokasta asettaneen Muutosvoimat Suomi -yhteistyöpuolueen riveissä. Eduskuntavaaleissa 2007 Itsenäisyyspuolue solmi vaaliliittoja perussuomalaisten kanssa Oulun, Uudenmaan ja Pirkanmaan ja Vaasan vaalipiireissä. Satakunnan vaalipiirissä vaaliliittoon kuului lisäksi kristillisdemokraatit.
Kunnallisvaaleissa 2012 IPU ei saanut valtuutettuja, mutta yksi pääsi varasijalle Juankoskella. Puolueen listoilla oli 89 ehdokasta 29:ssä kunnassa. Vaaleihin 2008 puolue osallistui omalla listalla 28 kunnassa ja se sai läpi edustajansa Alajärven (2,5 % äänistä) ja Pyhäjoen (5,5 %) valtuustoihin. Vuonna 2004 VSL:llä oli ehdokkaita 11 kunnassa. Puolue sai tuolloin molemmat valtuutettunsa Pyhäjoella (9,8 %), jonka valtuustossa se on ollut edustettuna vaaleista 1996 lähtien. Aiemmin VSL:llä oli valtuutettuja myös Halikossa (1996–2000), Hyrynsalmella (1996–2000), Kaavilla (1996–2000), Kiikoisissa (2000–2004) ja Siilinjärvellä (1996–2004). Puolueen puheenjohtaja Hakalehto oli Helsingin kaupunginvaltuutettu vuoteen 2004 asti, mutta hänet valittiin Pääkaupunkiseudun sitoutumattomien listalta.
Kansalaisliitto boikotoi vuosien 1999 ja 2004 europarlamenttivaaleja. Vaaleissa 2009 ja 2014 puolue asetti täyden ehdokaslistan, mutta se jäi kauas edustajapaikoista. Vuoden 2019 europarlamenttivaaleihin Itsenäisyyspuolue ei asettanut yhtäkään ehdokasta.
Kuntavaaleissa 2017 Kansalaisliitto asetti kuntavaaliehdokkaita 24 kuntaan ja sai kaksi paikkaa. Kansalaisliiton 12-kohtainen kuntavaaliohjelma korosti inhimillisyyttä ja lähidemokratiaa. Kansalaisliiton mielestä hyvien sosiaali- ja terveydenhoidon palvelujen tulee olla kaikkien saatavilla maksukyvystä, iästä tai asuinpaikasta riippumatta.
Kuwait
Kuwait oli ensimmäinen Persianlahden arabimaa, joka järjesti parlamenttivaalit, ja se myönsi naisille äänioikeuden 2005. Vuodesta 2010 alkaen maassa on ollut ajoittain väkivaltaisuuksia ääri-islamistien ja sotilasjoukkojen välillä.
Maantiede
left|thumb|Kuwaitin kartta. Kuwait sijaitsee Persianlahden luonaiskulmassa, ja sen rajanaapurit ovat Irak ja Saudi-Arabia. Valtion pinta-ala on 17 818 neliökilometriä. Kuwait on kuivaa, tasaista tai hiukan kumpuilevaa hiekkaerämaata, jonka korkein kohta on noin 300 metriä. Valtiolle kuuluu yhdeksän saarta, joista vain Failaka on asuttu. Suurin saarista on Bubiyan, joka on kooltaan 863 neliökilometriä. Rannikon pohjoisosassa on savisia matalikkoja, kun taas etelässä on hiekkarantoja.
Kuwait on pääosin tasaista tai hieman kumpuilevaa, mutta siellä täällä on matalia kukkuloita ja painanteita. Kuwaitinlahden pohjoispuolella on Jal Al-Zorin jyrkänne, joka nousee jyrkästi jopa 145 metriin. Kuwaitissa ei ole pysyviä järviä eikä jokia. Sisämaan vadit ovat lyhyitä ja yleensä päättyvät aavikolle. Suurin osa pintavedestä haihtuu, ja vain hyvin pieni osa siitä päätyy pohjavedeksi.
Vuonna 1991 öljykenttien palossa syntynyt noki ja ympäristöön levinnyt öljy pilasivat ympäristöä laajasti. Vauriot näkyvät edelleen niin hiekkaerämaassa ja merenpohjassa kuin koralliriutoillakin.
Ilmasto on tyypillinen aavikon ilmasto, johon vaikuttaa meren läheisyys. Vuodenaikoja on neljä. Kesä on pitkä ja kuuma, lämpötila voi nousta 46 asteeseen. Talvi on lyhyt ja viileä, ja silloin voi toisinaan tulla jokunen sadekuuro. Pohjoistuuli on kuuma ja kuiva, etelätuuli lämmin ja kostea. Vuoden keskimääräinen sademäärä on 80 millimetriä, mutta se vaihtelee vuodesta toiseen 20:stä jopa 350 millimetriin.
Aavikon kasvillisuus muodostuu ruoholäikistä ja pienistä pensaista. Maassa elää yli 400 kasvilajia, ja silloin harvoin kun sateet kastelevat erämaan, ruoho viheriöi ja lukemattomat kasvit puhkeavat kukkaan. Ne kuitenkin lakastuvat pian. Aavikolla elää liskoja ja jyrsijöitä. Sudet, gasellit ja jänikset on metsästetty lähes sukupuuttoon. Pesiviä lintulajeja on noin 20, useimmat niistä kuuluvat kiurujen heimoon. Keväällä ja syksyllä maassa pysähtyy kuitenkin satoja lintulajeja muuttomatkallaan.
Varhaisvaiheet
thumb|vasen|Failakan saaren muinaisjäännöksiä Kuwaitin vanhimmat arkeologiset löydöt ovat neoliittiselta kaudelta, ja sieltä on löytynyt todsisteita muun muassa Ubaid-kulttuurista ja pronssikautisesta Dilmun-kulttuurista. Mesopotamialaisten dokumenttien perusteella Kuwaitin edustalla oleva Failakan saari oli jo varhain merkittävä kauppapaikka, jota kautta Mesopotamiaan kulki tuotteita Indusjoen alueelta ja nykyisestä Omanista. se menetti merkityksensä toisella vuosituhannella eaa., mutta hellenistisella kaudella siitä tuli uudestaan kaupan keskus. Aleksanteri Suuren kenraali Nearkhos perusti Failakaan siirtokunnan 300-luvulla eaa. Kaupankäynti päättyi ajanlaskun alussa.
Kauppakeskuksesta öljyvaltioksi
Kuwaitista löytyi öljyä löytyi 1930-luvulla, mutta maailmansota keskeytti öljyntuotannon kehittämisen. Maan talous oli siihen saakka ollut riippuvainen laivanrakennusta ja helmensukelluksesta. Sodan jälkeen Kuwait sai tuotantonsa vauhtiin nopeasti, ja vuonna 1953 se oli Persianlahden suurin öljyntuottaja.
Irakin–Iranin sota ja Persianlahden sota
thumb|[[Persianlahden sota|Persianlahden sodan aikana vetäytyvät irakilaisjoukot sytyttivät Kuwaitin öljykenttiä palamaan.]] Irak ja Kuwait lähenivät 1980-luvulla toisiaan Irakin–Iranin sodan seurauksena. Kuwait pelkästi Iranin vaikutusvallan kasvua ja tarjosi Irakille taloudellista tukea sekä reitin asevoimien tavaroille saapua Irakiin. Iran hyökkäsi tämän jälkeen useita kertoja myös Kuwaitiin, ja vuonna 1985 iranilaismielinen irakilainen ryhmittymä yritti salamurhata emiiri Jabir al-Ahmad al-Jabir al-Sabahin. Kuwait joutui vuonna 1987 kutsumaan sekä Neuvostoliiton että Yhdysvallat suojaamaan tankkereitaan, kun Iran oli alkanut keskittää hyökkäyksiä niitä kohtaan.
Irakin–Iranin sodan jälkeen Irakin ja Kuwaitin suhteet heikkenivät, ja Irak hyökkäsi 2. elokuuta 1990 yllättäen Kuwaitiin. Taustalla oli halu hallinoida Kuwaitin öljyrikkauksia, irakilainen panarabialaisuus sekä hallinnon suosion kasvattaminen tappiollisen Iranin sodan jälkeen. Irak ilmoitti 8. elokuuta liittäneensä Kuwaitin itseensä, minkä suurin osa maailman valtiosta tuomitsi ja mikä herätti voimakkaita irakilaisvastaisia tuntemuksia Kuwaitissa. Yhdysvaltojen johtama liittouma aloitti vastineena ensin ilmahyökkäykset, myöhemmin maasodan ja valtasi Kuwaitin Persianlahden sodassa helmikuussa 1991. Vetäytyvät Irakin joukot sytyttivät öljylähteitä palamaan. Vuonna 1994 Irak vihdoin hyväksyi YK:n määrittelemän rajalinjan Venäjän välittämissä neuvotteluissa. Vuonna 2003 kymmenet tuhannet Yhdysvaltojen johtamien joukkojen sotilaat hyökkäsivät Kuwaitista käsin Irakiin syrjäyttääkseen Saddam Husseinin.
2000-luku
Vuoden 2003 parlamenttivaaleissa islamistit ja hallitusta tukevat ehdokkaat menestyivät, liberaalit kokivat tappioita. Silti vuonna 2005 naiset saivat äänioikeuden ja kesäkuussa nimitettiin ensimmäinen naisministeri. Šeikki Nasser al-Mohammad al-Sabah toimi pääministerinä vuodesta 2006, jonka aikana toimi 7 hallitusta, ja emiiri hajotti parlamentin ennenaikaisesti kolme kertaa. Vuonna 2007 hallitus erosi, ja uudessa hallituksessa naisministerejä oli kaksi. Vuoden 2008 parlamenttivaaleissa ääri-islamistit menestyivät, eikä yhtään naista valittu parlamenttiin. Maaliskuussa 2009 emiiri hajotti parlamentin, koska se syytti hänen veljenpoikaansa korruptiosta. Uuteen parlamenttiin valittiin vihdoin maan ensimmäiset naiskansanedustajat.
Maaliskuussa 2011 sadat nuoret osallistuivat mielenosoituksiin, joiden innoittajina oli liikehdintä muissa islamilaisissa maissa, kuten Tunisiassa ja Egyptissä. Emiiri ja perustuslakituomioistuin hajottivat parlamentin useita kertoja.
Vuonna 2020 Nawaf Al-Ahmad Al-Jaber Al-Sabah nousi emiiriksi velipuolensa kuoleman jälkeen.
Politiikka
Kuwaitia hallitsee al-Sabah-sukuun kuuluva emiiri. Kuwait on parlamentaarinen vaalimonarkia. Suvun jäsenet valitsevat istuvan emiirin seuraajan aina keskuudestaan. Emiirillä on pääasiallinen valta, mutta 50 jäsenen kansalliskokous voi tehdä lainsäädännöllisiä aloitteita ja vaikuttaa hallituksen ministereihin. Kansalliskokouksen vaaleissa äänioikeutettuja ovat 21 vuotta täyttäneet miehet ja naiset, jotka ovat olleet Kuwaitin kansalaisia yli 20 vuotta. Kuwaitissa ei ole poliittisia puolueita.
Naiset saivat äänioikeuden 16. toukokuuta 2005 kansalliskokouksen hyväksyttyä uuden lain, joka sallii naisten asettua ehdolle ja äänestää vaaleissa.
Kuvernoraatit
Kuwait jakautuu kuuteen kuvernoraattiin (muhafazat). Lisäksi asumattomat Bubiyanin Warbahin saaret muodostavat oman, 900 neliökilometrin alueensa.
Talous
thumb|300px|Kuwait satelliittikuvassa marraskuussa 2001 Kuwaitin talous on hyvin riippuvainen öljystä, joka muodostaa noin puolet bruttokansantuotteesta, 95 prosenttia viennistä ja 95 prosenttia valtion tuloista. Kuwaitin öljyvarannoksi on arvioitu 105 miljardia barrelia, noin yhdeksän prosenttia koko maailman tunnetuista varannoista. Muita merkittäviä luonnonvaroja ovat maakaasu ja kala.
Aikoinaan al-Jahran vihannespuutarhat olivat maan ylpeydenaihe, mutta koska kasteleminen on niin kallista, elintarvikkeiden tuonti on halvempaa kuin maanviljely. Strategisista syistä valtio haluaa kuitenkin, että edes jotain kasvatetaan myös Kuwaitissa. Viljelmät keskittyvät Wafran, Sulabyan ja Abdalin seudulle.
Liikenne
Kuwaitissa on seitsemän lentopaikkaa, joista yhdellä on yli kolmen kilometrin kiitotie. Maantietä on noin 5 700 kilometriä. Satamia ovat Al-Shu'aybah, Al-Shuwaykh, Al-Zawr (Mina' Sa'ud), Mina' 'Abd Allah ja Mina' al Ahmadi.
Väestöjakauma
Enemmistö, noin 72 prosenttia Kuwaitin lähes neljästä ja puolesta miljoonasta asukkaasta on maahan muuttaneita siirtotyöläisiä ja siirtolaisia. Vuonna 2018 etnisesti kuwaitilaisiksi laskettiin 30 prosenttia asukkaista. Muita arabeja oli 27 %, aasialaisia 40 %, afrikkalaisia yksi prosenttia ja muita alle yksi prosentti.
Koko väestöstä muslimeja on 74,6 %, kristittyjä 18,2 % ja muita tai uskonnottomia 7,2 prosenttia.
Vuonna 2020 98,5 prosenttia aikuisista kuwaitilaisista oli lukutaitoisia.
Kulttuuri
thumb|450px|Kameleita auringon laskiessa Siirtyminen paimentolaisesta elämäntyylistä paikoillaan asumiseen ja totuttautuminen öljyn tuomaan vaurauteen on kuwaitilaisille vielä uutta.
Kuwaitilaiset syövät tyypillisesti kolme ateriaa päivässä. Aamiaisella on lihaa, kuten paistettua maksaa tai munuaisia sekä maitotuotetta kuten jogurttia. Lounaalla ja päivällisellä voi olla useita liharuokalajeja. Aavikolla vihannesten ja viljan saatavuus oli heikko, joten paimentolaiset tottuivat lihapitoiseen ruokavalioon. Elintason nousun myötä ylipainosta on tullut yleistä. Juhlaruokana on tyypillisesti kokonaisena paahdettu lammas, joka tarjotaan sahramiriisin kera. Islamin lain mukaan alkoholi on kiellettyä.
Useimmat avioliitot ovat järjestettyjä. Nainen tarvitsee iästään riippumatta isänsä luvan avioliittoon. Mies voi ottaa yhdestä neljään vaimoa. Naiset työskentelevät kodin ulkopuolella enemmän kuin monissa arabimaissa, mutta silti työssäkäyvien naisten osuus on pieni. He toimivat tyypillisesti opettajina, toimistotöissä tai hoitoalalla.
Urheilu
Kuwait on osallistunut olympialaisiin vuodesta 1968. Fehaid Al-Deehani sai ammunnasta pronssimitalin vuosina 2000 ja 2012, ja hän on toistaiseksi Kuwaitin ainoa olympiamitalisti.
Kuwaitin jalkapallomaajoukkue pelasi MM-kilpailujen lopputurnauksessa 1982. Se karsiutui ensimmäisellä kierroksella. Toukokuussa 2021 se oli FIFA:n rankingissa sijalla 148.
Kuwaitissa, samoin kuin muissa arabivaltioissa, järjestetään kamelien juoksukilpailuja marraskuusta toukokuuhun, kun ei ole liian kuuma. Kuwaitissa on rekisteröity noin tuhat kilpakamelia. Aiemmin ratsastajina käytettiin mahdollisimman pieniä lapsia, mutta 2000-luvulla on kokeiltu robottien käyttämistä.
Muuta
Vuonna 2015 tapahtuneen moskeijaan kohdistuneen pommi-iskun vuoksi Kuwait kerää kaikilta maahan saapuvilta henkilöiltä DNA-näytteen.
Alainen Kuusijärvi
Alainen Kuusijärvi on Pirkanmaalla Virroilla Kuusijärvenperän kylän lähellä sijaitseva järvi.
Maantietoa
Järven pinta-ala on 8,1 hehtaaria, se on 800 metriä pitkä ja 250 metriä leveä. Sen rantaviivan pituus on 2,1 kilometriä. Järvellä on kartan mukaan yksi saari, joka sijaitsee järven pohjoisosassa. Järven rannalla on neljä vapaa-ajan asuntoa, jotka on rakennettu vuoden 1984 jälkeen. Alaisen Kuusjärven kaakkoisranta on jyrkkä ja kaakkoispuolella oleva mäki nousee noin 20 metriä järven pinnan yläpuolle. Järven muut rannat ovat loivia, mutta järven länsipuolella oleva Jaakonvuori nousee noin 30 metriä pinnan yläpuolelle. Vielä vuoden 1990 peruskartassa järven koillispuolelle oli merkitty peltoa. Myös vuoden 1960 peruskartassa järven kaakkoisrannalle oli merkitty pieni pelto.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 143,7 metriä mpy.
Siouxilaiset kielet
pienoiskuva|Siouxilaisten kielten puhuma-alue Siouxilaiset kielet on Pohjois-Amerikkaan sijoittuva kielikunta. Merkittävä osa siihen kuuluvista kielistä on jo kuollut ja ne, joilla on vielä puhujia, ovat uhanalaisia. Siouxilaisia kieliä on pyritty yhdistämään muihin paikallisiin kielikuntiin kuten esim. irokeesikieliin. .
Kielikunta jakautuu kahteen alaryhmään, joista itäinen on kuollut kokonaan pois. Siihen lasketaan kuuluvaksi 18 kieltä:
Carl Lewenhaupt
Ura
Lewenhaupt syntyi Herrevadin luostarissa Klippanin kunnassa Ruotsissa Hänen vanhempansa olivat kreivi Gustaf Adolf Lewenhaupt ja Maria Lewerhaupt, joka oli omaa sukua von Geijer. Hän valmistui ylioppilaaksi Lundissa vuonna 1851 ja aloitti vuonna 1855 diplomaattiopinnot. Hänestä tuli Pariisin attasea vuonna 1858 palveltuaan ensin väliaikaisena virkailijana siviiliministeriössä vuonna 1856 ja oikeuspalvelijana vuonna 1857. Hän toimi ulkoministeriön varasihteerinä vuodesta 1859 ja vakituisena sihteerinä vuodesta 1861. Lewenhauptista tuli Pietarin lähetystön sihteeri vuonna 1863 ja hänet nimitettiin kamariherraksi samana vuonna. Vuonna 1866 Lewenhaupt nimitettiin ulkoasiainministeriön poliittisen osaston ja vuonna 1870 sen kauppa- ja konsuliosaston johtajaksi. Lewenhaupt nimitettiin Ruotsin ulkoministeriön kansliapäälliköksi vuonna 1873.
Toimiessaan Washingtonin lähettiläänä ja pääkonsulina vuosina 1876–1884 Espanjan ja Yhdysvaltojen hallitukset hyväksyivät hänet välimieheksi kiistassa, joka syntyi niiden välillä Kuuban kansannousun vuoksi. Vuonna 1884 Lewenhaupt siirrettiin Pariisin lähettilääksi ja 12. lokakuuta 1889 hänet kutsuttiin ulkoministeriksi. Tänä kriittisenä aikana Lewenhaupt osoitti olevansa erittäin kiinnostunut jännittyneiden unionin kansainvälisten suhteiden takia pääsemään molempiin maihin ratkomaan järkevästi unionin kansalliset kiistat. Lewenhaupt nimitettiin vuoden 1895 lopulla Ruotsin lähettilääksi ja ministeriksi Lontoossa, missä hän palveli lokakuuhun 1902. Hän osallistui seremoniaan, joka liittyi kuningatar Victorian kuolemaa vuoden 1901 alussa ja hänen seuraajansa kuningas Edward VII:n kruunaukseen.
Henkilökohtainen elämä
Lewenhaupt meni naimisiin vuonna 1851 syntyneen kamarirouva Edla Lovisa Carolina Augusta Wirsénin kanssa vuonna 1874. Wirsén oli kreivi Carl Emil Wirsénin ja vapaaherratar Ebba Lovisan (os. De Geer af Leufsta) tytär. Pariskunta sai kaksi lasta, vuonna 1875 syntyneen Gustaf Adolfin ja vuonna 1877 syntyneen Erik Axelin. Lewenhaupt kuoli 10. joulukuuta 1906 Helsingborgissa ja hänet haudattiin Helsingborgin kirkkomaan lahjoitushautausmaalle. Edla kuoli vuonna 1939.
Jorma Pajunen
Jorma Pajunen (14. joulukuuta 1949 – 15. huhtikuuta 2023 ) oli suomalainen pesäpalloilija, joka pelasi sisäpelissä etenijänä ja ulkopelissä ykkösvahtina. Pajunen pelasi pesäpallon mestaruussarjassa vuosina 1968–1977 ja 1979–1981 edustaen koko uransa pääsarjatasolla Kankaanpään Mailaa.
Pajunen pelasi urallaan mestaruussarjassa 282 ottelua. Niissä hän löi 115 juoksua tuoden 468 juoksua. Mestaruussarjan etenijäkuninkuuden Pajunen voitti vuosina 1970–1973, ja hänet tunnettiinkin yhtenä Kankaanpään Mailan huippuvuosien kärkipelaajsta. Loukkaantumisista kärsinyt Pajunen lopetti uransa pääsarjatasolla kaudella 1981.
Urallaan Pajunen valittiin Itä–Länsi-otteluun seitsemän kertaa, ja ja Liitto–Lehdistö-ottelussa hän pelasi puolestaan seitsemän kertaa. Pajunen valittiin Pesäpallon kunniagalleriaan vuonna 2022. Kankaanpään Mailan lisäksi Pajunen edusti kaudella 1978 sarjanousun saavuttanutta Kauhajoen Karhuja. Kankaanpään Mailassa Pajunen saavutti kaksi SM-hopeaa ja kaksi SM-pronssia. Ammattimaisen pesäpallouransa jälkeen Pajunen pelasi lajia kakkosjoukkueessa ja piirisarjatasolla. Jorma Pajusen poika Timo Pajunen pelasi vuosina 1992–2003 Superpesistä Kankaanpään Mailassa ja Ulvilan Pesä-Veikoissa.
Pajunen kuoli huhtikuussa 2023 aivoverenvuoden aiheuttamiin komplikaatioihin.
Maria Pia
Maria Pia oli Italian kuningas Viktor Emanuel II:n ja Itävallan arkkiherttuatar Maria Adelheidin tytär. Hän meni Ludvigin kanssa naimisiin edustajan välityksellä Torinossa ja matkusti sitten Portugaliin. Ludvig oli noussut valtaistuimelle edellisenä vuonna.
Maria Pia ei juuri puuttunut valtakunnanpolitiikkaan, vaan keskittyi hyväntekeväisyyteen. Poikkeuksena oli orjuudesta luopuminen Portugalin siirtomaissa, joka tapahtui kuningattaren myötävaikutuksella vuonna 1868.
Pari sai kaksi poikaa, joista vanhemmasta tuli seuraava kuningas Kaarle I.
Kun kuninkaalliset karkoitettiin tasavaltalaisesta Portugalista 1910, Maria Pia palasi Italiaan sisarensa luo.
Loughorin linna
Loughorin linna on keskiaikaisen linnan jäänne Walesissa. Linnan sijainti valittiin 1200- tai 1300-luvulla Loughor-joen ylityspaikan varrelta, jossa oli ennen Leucorumin linnoitus roomalaisajalta.
Linna rakennettiin vuoden 1106 jälkeen. Normannit joutuivat vetäytymään alueelta walesilaisten kapinan yhteydessä 1136, mutta palasivat pian.
David Oyelowo
David Oyelowo (s. 1. huhtikuuta 1976 Oxford, Oxfordshire, Englanti) on englantilainen näyttelijä. Hänet tunnetaan muun muassa rooleistaan elokuvissa Apinoiden planeetan synty (2011), Middle of Nowhere (2012), Lincoln (2012) ja The Butler (2013). Vuonna 2014 hän näytteli Martin Luther Kingiä draamaelokuvassa Selma, josta hän sai parhaan miespääosan Golden Globe -ehdokkuuden.
Yläinen Kuusijärvi
Yläinen Kuusijärvi on Pirkanmaalla Virroilla Kuusijärvenperän kylän lähellä sijaitseva järvi.
Maantietoa
Järven pinta-ala on 4,9 hehtaaria, se on 650 metriä pitkä ja 150 metriä leveä. Järvellä ei ole kartan mukaan saaria, ja sen rantaviivan pituus on 1,5 kilometriä. Rannat ovat metsämaata. Eteläpuolella oleva Hautalanvuori nousee noin 50 metriä järven pinnan yläpuolelle. Järven länsipuolella on peltoja, joista osa jatkui vuoden 1960 peruskartassa järven rantaan. Yläisellä Kuusijärvellä on kaksi vapaa-ajan kiinteistöä, jotka on rakennettu vuoden 1990 jälkeen.
Hamsteri
Hamsteri eli eurooppalainen hamsteri (Cricetus cricetus) on hamsterien alaheimoon (Cricetinae) kuuluva jyrsijälaji. Se elää Euroopassa, tarkemmin Keski- ja Itä-Euroopasta Venäjälle asti. Lajin elinympäristöä ovat joenrannat, arot ja pellot. Se on sukunsa Cricetus ainoa nykyisin elävä laji. Eurooppalaista hamsteria ei pidetä lemmikkieläimenä. Muun muassa elinympäristöjen pirstoutuminen, tehomaatalouden laajentuminen ja talvien lisääntynyt sateisuus uhkaavat hamsteria. Hamsterien lukumäärä on 2010-luvulla vähentynyt dramaattisesti, ja vuonna 2020 Kansainvälinen luonnonsuojeluliitto pudotti hamsterin statuksen elinvoimaisesta suoraan äärimmäisen uhanalaiseen. Aiemmin hamsteria metsästettiin vuosittain kymmeniä miljoonia yksilöitä, koska lajin nahkoista tehtiin turkiksia. Toiminta hiipui kuitenkin pääosin 1970-luvulle tultaessa, ja nykyään hamsteria metsästetään vain Unkarissa ja sielläkin pienimuotoisesti.
Eurooppalainen hamsteri eroaa lemmikkinä pidettävistä hamsterilajeista, kuten kultahamsterista ja kääpiöhamstereista, varsinkin kokonsa puolesta. Se on kultahamsteria paljon suurempi, sillä sen pituus on 20–30 cm ja myös häntä on lähes 5 cm. Painoa sillä on 100–900 grammaa.
Ulkonäöltään hamsteri on vankka. Pää on iso ja suippo, turkki on tuuhea ja suojaa kylmältä ja kastumiselta. Yleisemmin selkä on vaaleanruskea, mutta muuten hamsterin väri voi vaihdella valkeasta mustaan.
Luonnonvaraisen hamsterin ravinto on lähes samanlaatuista kuin lemmikkinä pidettävien muiden hamsterilajienkin. Ravinto koostuu suurimmaksi osaksi kasvinsyöjien ruoasta: siemeniä, kasveja yms. Hamsteri syö kuitenkin myös lihaa, kuten toukkia, pieniä hiiriä ja linnunpoikasia. Myöskin tutkittu tieto on hamsterin synnytykseen liittyen ,että kun hamsteri on lähellä synnytystä häkkiä ei saa siivota sillä se aiheuttas vakavan stressi tilan.
Eurooppalainen hamsteri on erakko kuten kultahamsterikin. Ne eivät siedä lajikumppaneita muulloin kuin paritteluaikana. Ne ovat myös yöeläjiä ja aktiivisimmallaan iltaisin ja öisin.
thumb|vasen|150px|Hamsterin nahkoista tehty turkis.
Spencer Knight
Spencer Knight (s. 19. toukokuuta 2001 Darien, Connecticut, Yhdysvallat) on yhdysvaltalainen jääkiekkomaalivahti, joka pelaa NHL-seura Florida Panthersin organisaatiossa. Seura varasi hänet ensimmäisellä kierroksella 13. pelaajana NHL:n varaustilaisuudessa 2019.
Wallis (Tyynenmeren saari)
Wallis eli Uvea on Tyynenmeren saari, joka muodostaa osan Ranskalle kuuluvaa Wallisin ja Futunan territoriota. Saaren pinta-ala on 77,5 km². Koko Wallis ja Futunan territorion asukasluvusta kaksi kolmasosaa asuu Wallis'n saarella. Vuosina 2013–2018 saaren väkiluku laski 2,9 %. Suurin osa väestöstä on katolisia ja puhuu äidinkielenään uveaa.
Coloradon sinetti
thumb|300px|Coloradon sinetti (1877–) Coloradon sinetti on Yhdysvaltain osavaltio Coloradon virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.
Wallis (Tyynenmeren saari)
Wallis on nimetty kapteeni Samuel Wallisin mukaan, joka löysi sen 16. elokuuta 1767. Saari jakautuu kolmeen piiriin: Hihifoon, Hahakeen ja Muaan. Territorion pääkaupunki Mata-Utu sijaitsee Hahaken itärannikolla. thumb|350px|left|Wallis avaruudesta kuvattuna
Coloradon sinetti
Sinetin yläosassa on kaikkinäkevä silmä, jonka alapuolella on roomalaistyylinen vitsakimppu. Niiden alapuolella on vaakuna, johon on kuvattu vuoristoista maisemaa, sekä hakku ja leka. Valkoiseen nauhaan on kirjattu latinankielinen motto ”Nil Sine Numine”. Sinetin reunoilla lukee valkoisin kirjaimin ”State of Colorado” ja alhaalla vuosiluku 1876, jolloin siitä tuli Yhdysvaltain 38 osavaltio. Nykyinen sinetti on otettu käyttöön 15. maaliskuuta 1877.
Wallis (Tyynenmeren saari)
Aiheesta muualla
Regne d'Uvea
Spencer Knight
Seuraura
Knight pelasi juniorina Mid Fairfield Rangersissa. Kauden 2016–2017 hän pelasi Avon Old Farms Schoolin high school -joukkueessa, jonka jälkeen Chicoutimi Saguenéens varasi Knightin 215. pelaajana QMJHL:n varaustilaisuudessa 2017. Hän ei kuitenkaan koskaan siirtynyt CHL:ään, jotta Knight voisi tulevaisuudessa pelata Yhdysvaltain yliopistosarjoissa. Hän vietti vuodet 2017–2019 Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 Knight pelasi myös CCM/USA Hockey All-American Prospects Gamessa.
Florida Panthers varasi Knightin ensimmäisellä kierroksella 13. pelaajana NHL:n varaustilaisuudessa 2019. Hänestä tuli Panthersin seurahistorian ensimmäinen ensimmäisellä kierroksella varattu maalivahti. Knight oli myös pienimmällä numerolla NHL:ään varattu maalivahti yhdeksään vuoteen, kun Jack Campbell varattiin 11. pelaajana vuonna 2010.
Kaudeksi 2019–2020 Knight siirtyi Boston Collegen yliopistojoukkueeseen. Hän pelasi Freshman-vuotenaan 33 ottelua torjuen 23 voittoa ja viisi nollapeliä, mikä oli eniten koko Hockey Eastissa. Knight voitti kauden päätteeksi divisioonan runkosarjan mestaruuden. Hänet valittiin Hockey Eastin toiseen tähdistökentälliseen ja tulokkaiden tähdistökentälliseen. Sophomore -vuotenaan 2020–2021 Knight voitti divisioonan runkosarjan mestaruuden. Hänet valittiin Hockey Eastin vuoden pelaajaksi, vuoden maalivahdiksi ja ensimmäiseen tähdistökentälliseen. Knight on myös ehdolla koko NCAA:n parhaalle pelaajalle myönnettävän Hobey Baker Awardin voittajaksi.
Knight pelasi ensimmäisen NHL-ottelunsa 20. huhtikuuta 2021 Columbus Blue Jacketsia vastaan. Panthers voitti ottelun 5-1 ja Knight torjui ottelussa 33 kertaa.
Syyskuussa 2022 Knight teki Panthersin kanssa kolmevuotisen ja yhteensä 13,5 miljoonan dollarin arvoisen jatkosopimuksen.
Maajoukkueura
Knight edusti Yhdysvaltoja alle 20-vuotiaiden MM-kilpailuissa vuosina 2019, 2020 ja 2021, joista viimeinen turnaus päättyi maailmanmestaruuteen ja ensimmäinen hopeaan. Vuoden 2019 turnauksessa hän toimi pääasiassa joukkueensa kolmosmaalivahtina ja puki kahteen otteluun, mutta Knight jäi kuitenkin ilman peliaikaa. Vuoden 2020 turnauksessa hän kantoi suurimman osan Yhdysvaltain torjuntavastuusta ja pelasi neljä ottelua. Valmennus valitsi Knightin joukkueensa turnauksen yhdeksi kolmesta parhaasta pelaajasta. Hänet valittiin myös sekä Venäjää vastaan pelatun alkulohkon ottelun että Suomea vastaan pelatun puolivälieräottelun päätteeksi Yhdysvaltain ottelun parhaaksi pelaajaksi. Vuoden 2021 turnauksessa Knight pelasi kuusi ottelua torjuen kolme nollapeliä. Finaaliottelussa Kanadaa vastaan hän torjui joukkueelleen 0–2-voiton ja maailmanmestaruuden. Knight torjui ottelussa 34 kertaa. Hänet valittiin Yhdysvaltain ottelun parhaaksi pelaajaksi. Valmennus valitsi Knightin joukkueensa turnauksen yhdeksi kolmesta parhaasta pelaajasta.
Knight pelasi myös alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan ja jälkimmäinen pronssiin. Vuoden 2018 turnauksessa hänet valittiin Ruotsia vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Knightilla oli koko vuoden 2019 turnauksen paras torjuntaprosentti (93,6%) ja päästettyjen maalien keskiarvo (1.51).
Knight pelasi myös World U-17 Hockey Challengessa vuonna 2017, jolloin hän voitti kultaa.
Pelityyli
Knight on torjuntatyyliltään perhostyylin maalivahti. Jatkoaika.com -verkkolehden toimittaja Lassi Alasen mukaan hän oli koko NHL:n varaustilaisuuden 2019 parhaista atleeteista. Alasen mukaan Knight on jäällä erittäin räjähtävä ja hän pystyy tekemään paraatipelastuksia tarpeen vaatiessa. Alasen mukaan Knightin liike sivulta sivulle oli ylivoimaisesti paras kaikista varausikäluokan maalivahdeista, minkä vuoksi häntä vastaan on vaikea tehdä maaleja esimerkiksi ylivoimahyökkäyksistä tai vanhanaikaisella. Alasen mukaan Knight lukee peliä erittäin hyvin. Hänen sijoittumisensa ja rauhallisuutensa pitävät huolen, että mahdottomalta näyttäville torjunnoille ei ole tarvetta joka käänteessä. Alasen mukaan Knightin urheilullisuus yhdistettynä tekniseen osaamiseen ja pelinlukutaitoon olivat syy hänen korkeaan varausnumeroonsa.
Jerry Unser
Jerome/Jeremy 'Jerry' Unser (15. marraskuuta 1932 Colorado Springs, Yhdysvallat – 17. toukokuuta 1959 Indianapolis, Yhdysvallat) oli yhdysvaltalainen kilpa-autoilija.
Jerry Unser oli ensimmäinen Unser-suvun jäsen, joka osallistui Indy 500 -kilpailuun. Hänet lasketaan myös Formula 1 -ajajaksi, sillä hän osallistui Indy 500 -kilpailuun sen ollessa osa MM-sarjaa. Hänen kilpailunsa päättyi keskeytykseen, koska hän joutui alkukierroksilla Ed Elisianin ja Dick Rathmannin kaksintaistelusta aiheutuneeseen joukkokolariin. Hän menehtyi onnettomuudessa Indianapolis 500 -kilpailun harjoituksissa vuonna 1959 saaden pahoja ruhjeita ja palovammoja kuollen kaksi viikkoa myöhemmin.
Unser kuului moottoriurheilusukuun, sillä kilpa-ajajat Al Unser ja Bobby Unser olivat hänen veljiään, Robby Unser hänen veljenpoikansa ja Al Unser Jr. ja Johnny Unser hänen poikiansa.
Tomi Sykkö
Tomi Sykkö (s. 21. tammikuuta 1983 Turku) on suomalainen jääkiekkoilija. Pelipaikaltaan hän on laitahyökkääjä.
TPS-kasvatti Sykkö lähti 19-vuotiaana kasvattajaseurastaan Mestiksessä pelaavaan Kokkolan Hermekseen, jossa hänelle kuitenkin kertyi hyvin vähän peliaikaa ja ei lainkaan tehoja. Sykkö on sen jälkeen edustanut TuToa ja TPS:ää. Kaudella 2007–2008 hän allekirjoitti kahden vuoden sopimuksen JYPin kanssa. Se purettiin syksyllä 2008.
Sykkö on esiintynyt myös juniorien maajoukkueessa.
Sykkö toimii nykyään Länsirannikon 2-divisioonan sarjatasolla TuKV:n apuvalmentajana.
Koraanin käännökset
thumb|Koraanin englanninkielinen käännös 1719 tehtiin ranskankielisestä vuoden 1649 laitoksesta "L'Alcoran de Mahomet". Mukana oli Muhammedin elämäkerta. Koraanin käännökset arabiasta muille kielille kattavat kaikki yleisimmät maailman kielet eri mantereilla. Koraani on käännetty yli sadalle muulle kielelle. Ensimmäisen käännöksen eurooppalaiselle kielelle teki englantilainen munkki Robert Kettonilainen latinaksi nimellä Lex Mahumet pseudoprophete (”Väärän profeetta Mahometin laki”). Käännös valmistui vuonna 1143. Englannin kuningas Kaarle I:n pappi Alexander Ross julkaisi ensimmäisen käännöksen englanniksi vuonna 1649.
Käännökset suomen kielelle
Vanhin suomenkielinen käännös on suomalaisen tataarin Zinetullah Ahsen Bören kustantama Marmaduke Pickthallin englanninkielisestä käännöksestä tehty laitos vuodelta 1942. Suomennos on merkitty Ahsen Bören nimiin, mutta Mikko Suikkasen pro gradun mukaan Ahsen Böre oli pyytänyt ortodoksikristitty Georg Pimenoffia kääntämään teoksen. Käännös on suomenkielisten muslimien suosiossa, koska Böre ja Pickthall olivat muslimeita. Käännös on luettavissa muun muassa islamopas.com-sivustolta.
Suomalaiset arabistit ovat tehneet käännöksiä suoraan arabian kielestä. Vuonna 1957 suomennoksen tekivät Jussi Aro, Armas Salonen ja Knut Tallqvist. Seuraava versio on vuodelta 1995 kääntäjänä Jaakko Hämeen-Anttila. Uusin tulokas on vuonna 2015 urdun kielestä käännetty Koraani. Teksti perustuu Muhammad Tahir-ul-Qadrin arabiasta urduun tekemään käännökseen.
Metal Gear Solid: Portable Ops
Metal Gear Solid: Portable Ops (, MPO) on vuonna 2006 PlayStation Portablelle julkaistu hiiviskelypeli, jonka on ohjannut Masahiro Yamamoto ja tuottanut Metal Gear -sarjan luoja Hideo Kojima. Peli on jatko-osa vuonna 2004 PlayStation 2:lle julkaistulle Metal Gear Solid 3: Snake Eaterille.
Pelaaminen
250px|left|thumb|Snake pitämässä otteessa tainnutettua sotilasta. Portable Ops on edellisten Metal Gear Solid -pelien tapaan kolmannesta persoonasta kuvattu peli, joka sisältää myös Metal Gear Solid 3: Subsistencen vapaasti liikuteltavan kameran. UMD:n kokorajoituksen takia ääninäyttelyä kuullaan vain välivideoissa, jotka on kuvittanut Ashley Wood. Pelimekaniikka on muilta osin tuttua sarjan muista peleistä: tavoitteena on suorittaa tavoitteet vihollisen huomaamatta. Vihollisia voi hämätä seinää naputtamalla, piiloutumalla pahvilaatikkoon ja muilla tutuilla asioilla. Vihollisten kuulustelu ja tainnuttaminen ovat tärkeässä osassa pelissä, jolloin pystyt värväämään heitä omiin joukkoihisi. Pelissä on myös uusi äänitutka, joka paljastaa vihollisen suunnan ja läheisyyden pelaajasta.
Pelisarjan käännyttyä kannettavan muotoon, yksi yhtenäinen pelialue vaihdettiin pienempiin alueisiin. Tällöin myös pelin rakenne muuttui tehtäväpainotteiseksi. Tehtäviä on kahdenlaisia: juonen kannalta pakolliset tehtävät sekä sivutehtävät. Niitä suoritetaan erilaisilla alueilla, kuten satamassa ja lentoasemalla.
Aiemmista sarjan peleistä poiketen, Portable Opsissa tehtäviä ei pidä suorittaa ainoastaan yhdellä hahmolla, vaan tehtävään voi valita aina neljä sotilasta. Sotilaiden värväys on yksi pelin tärkeimmistä asioista. Värväyksen voi hoitaa joko pelissä viemällä tainnutettuja sotilaita tukikohtana toimivan kuorma-auton luokse, tai sitten käyttää Wi-Fi-yhteyttä, jolloin yhteyden löydettyä pelaaja saa joukkoihinsa satunnaisen sotilaan. Sotilailla on omia erikoistaitojaan: toiset ovat erikoistuneet terveydenhuoltoon, toiset taas vihollisten raahaamiseen. Myös aseiden käsittelytaidoissa on eroavaisuuksia. Jokaisella hahmolla on myös terveys- ja kestävyysmittari, joista jälkimmäinen vähenee ilman haavoittumista. Mittareiden lukemaa saa korotettua ensiapulaukuilla ja annostelupakkauksilla.
Peli sisältää myös moninpelin, jossa käytetään yksinpelissä hankittuja hahmoja. Moninpeliä voi pelata sekä lähiverkossa että internetin välityksellä.
Juoni
Pelin tapahtumat sijoittuvat vuodelle 1970. Big Boss tuntee katumusta oppiäitinsä The Bossin tappamisesta kuusi vuotta sitten tapahtuneessa operaatio Snake Eaterissä ja esiintyy vanhalla koodinimellä Naked Snake. Snake on kaapattu ja viety sotilastukikohdan vankiselliin, jossa luutnantti Cunningham kiduttaa häntä ja esittää kysymyksen toisessa maailmansodassa kootun sadan miljardin dollarin rahasumman, Filosofien perinnön, toisen puoliskon kätköpaikasta. Cunningham selittää Snakelle, että Yhdysvallat sai operaatio Snake Eaterissä vain puolet rahasummasta. Snake kertoo Cunninghamille, että hän ei tiedä puuttuvan puoliskon sijainnista, mutta Cunningham uskoo Snaken valehtelevan hänelle. Snake tapaa vankilassa yhdysvaltalaisen sotilaan Roy Campbellin, joka on ainoa eloonjäänyt tukikohtaan lähetetystä Green Beretsin ryhmästä. Campbell kertoo Snakelle, että he ovat Neuvostoliiton rakentamassa San Hieronymon ohjustukikohdassa La Peninsula de los Muertosin niemimaalla, joka sijaitsee Kolumbiassa. San Hieronymon on vallannut CIA:n alaisuudessa toiminut FOX-yksikkö, jossa Snake palveli operaatio Snake Eaterin aikoihin. FOX-yksikön uusi komentaja Gene on pettänyt Yhdysvallat ja suostutellut tukikohdan sotilaat puolelleen. Snake pakenee sellistä ilmastointikanavan kautta ja ottaa yhteyttä entisiin FOX-yksikön jäseniin Sigintiin ja Para-Mediciin, joiden mukaan puolustusministeriö on pidättänyt Snaken komentajan, majuri Zeron, ja Snake itse on lavastettu syylliseksi FOX-yksikön kapinaan. Snaken on todistettava syyttömyytensä päihittämällä FOX-yksikön jäsenet. Snake ja Campbell alkavat värvätä venäläisiä sotilaita puolelleen kukistaakseen kapinan, mikä johtaa FOXHOUND-erikoisjoukon syntyyn.
Tehtävän varrella Snake tapaa FOX-yksikön lääkintävastaavan Elisan, jonka kaksoissiskolla Ursulalla on suunnattomat psyykkiset voimat; CIA:n projektissa luoda täydellinen sotilas koulutetun Nullin, joka on entinen lapsisotilas Frank Jaeger; ja San Hieronymon tukikohdan entisen komentajan eversti Skowronskin, jonka Gene on syössyt vallasta. Snakelle paljastuu, että Genen suunnitelmana kiristää supervaltoja on kolmannen maailmansodan aloittaminen laukaisemalla ydinohjus Neuvostoliittoon nelijalkaisesta kävelevästä panssarivaunusta nimeltä Metal Gear RAXA. CIA toimitti RAXAn San Hieronymoon, jotta ydinsulkusopimusten takia sotilaallisesti heikentyneellä Neuvostoliitolla olisi vallankumouksellinen asejärjestelmä. CIA uskoi tämän pitkittävän kylmää sotaa ja säilyttävän supervaltojen välisen voimatasapainon, mutta CIA ei osannut ennustaa Genen petosta. Snakelle paljastuu myös, että Elisa ja Ursula eivät ole kaksosia, vaan Ursula on Elisan sivupersoona. Eversti Skowronski varastaa Metal Gear RAXAn tappaakseen Genen, mutta Ursula paiskaa hänet telekineettisesti pois ohjaamosta kuolemaan ja ottaa RAXAn hallinnan. Snaken onnistuu tuhota Metal Gear RAXA ja päihittää Ursula, minkä jälkeen operaatio Snake Eaterissä kuolleeksi luultu venäläinen tiedemies Nikolai Stephanovitš Sokolov saapuu paikalle. Sokolov selittää Snakelle, että hän oli RAXAn suunnittelija, mutta RAXA oli vasta prototyyppi. Ydinohjuksen laukaisuun tarkoitettu Metal Gear on ICBMG, jonka Gene aikoo laukaista avaruusraketilla tukikohdan ohjussiilosta. Matkalla siiloon Cunningham paljastaa Snakelle, että hän työskentelee Yhdysvaltain puolustusministeriölle. Cunninghamin mukaan puolustusministeriö tiesi CIA:n salajuonesta toimittaa Metal Gear Neuvostoliitolle, joten puolustusministeriö päätti tuhota CIA:n maineen antamalla Genen kaapata San Hieronymon ja laukaista ydinohjus Neuvostoliittoon. Puolustusministeriö lähetti Snaken San Hieronymoon värväämään venäläissotilaat puolelleen, jotta epätoivoisen Genen ainoa vaihtoehto olisi laukaista ICBMG. Ydinaseisku ei aloita maailmansotaa supervaltojen välille, koska Gene on maanpetturi ja Metal Gear on laukaistu Neuvostoliiton rakentamasta tukikohdasta. Cunningham kertoo Snakelle, että ohjuslaukaisun jälkeen hän tuhoaa tukikohdan Davy Crockett -pienoisydinkärjellä. Cunningham määrää Snaken poistumaan San Hieronymosta helikopterilla ennen kuin hän laukaisee Davy Crockettin, mutta Snake estää Cunninghamin suunnitelman tuhota tukikohta tappamalla hänet.